**PRILOG VI**

**Kriterij za odabir Ekonomski najpovoljnije ponude (ENP) i način izračuna cijene ponude**

Kriterij za odabir ponude je ekonomski najpovoljnija ponuda.

Ekonomski najpovoljnija ponuda (ENP) je valjana s najvećim brojem bodova (T) prema sljedećim kriterijima i njihovom relativnom značaju:

|  |  |  |  |
| --- | --- | --- | --- |
| **Redni broj** | **Kriterij** | **Max broj bodova** | **Relativni ponder** |
| 1. | Cijena ponude (C) | 70 | 70% |
| 2. | Kvaliteta (KV) | 30 | 30% |
| Ukupan broj bodova (T) | 100 | 100% |

**1) Cijena – *70 bodova***

- maksimalni broj bodova koji može ostvariti ponuda po ovom kriteriju je 70 bodova, a maksimalan broj bodova dodjeljuje se onoj ponudi u kojoj je iskazana najniža cijena.

- ovisno o najnižoj cijeni valjanje ponude ostale valjane ponude će dobiti manji broj bodova, sukladno slijedećoj formuli:

**C=Cmin/CP\*70**

Pri čemu je:

**C** – broj bodova koji je promatrana ponuda dobila za ponuđenu cijenu (zaokruženo na dvije decimale)

**Cmin** – najniža cijena od svih valjanih ponuda

**CP** – cijena ponude koja je predmet ocjene

**70** – najveći broj bodova za udio cijene

**2) Kvaliteta – *30 bodova***

**a) Profesionalno iskustvo doktora medicine specijalista epidemiologije - 15 bodova (KV1)**

Naručitelj kao kriterij određuje profesionalno iskustvo doktora medicine specijalista epidemiologije. Kao dokaz iskustva stručnjaka ponuditelj u ponudi dostavlja presliku diplome i životopisa.

|  |  |  |
| --- | --- | --- |
| Godine radnog iskustva za doktora medicine specijalista epidemiologije | više od 5 godina | 5 bodova |
| Godine radnog iskustva za doktora medicine specijalista epidemiologije | više od 7 godina | 10 bodova |
| Godine radnog iskustva za doktora medicine specijalista epidemiologije | više od 10 godina  | 15 bodova |

**b) Profesionalno iskustvo magistra nutricionizma - 15 bodova (KV2)**

Naručitelj kao kriterij određuje profesionalno iskustvo magistra nutricionizma. Kao dokaz iskustva stručnjaka ponuditelj u ponudi dostavlja presliku diplome i životopisa.

|  |  |  |
| --- | --- | --- |
| Godine radnog iskustva za magistra nutricionizma | više od 5 godina | 5 bodova |
| Godine radnog iskustva za magistra nutricionizma | više od 7 godina | 10 bodova |
| Godine radnog iskustva za magistra nutricionizma | više od 10 godina  | 15 bodova |

**U svrhu dokazivanja specifičnog iskustva predloženih stručnjaka, ponuditelj je dužan u ponudi dostaviti** **popunjeni Prilog V.**

Formula za izračun ENP je:

**T = CP + KV1 + KV2**

Gdje su:

**CP** - broj bodova za cijenu ponude

**KV1** - zbroj bodova za stručno iskustvo

**KV2** - zbroj bodova za stručno iskustvo

**T** - ukupan broj bodova

ENP je ona ponuda koja ostvari najviše bodova.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

Prilikom odabira ENP neće se koristiti niti jedan drugi kriterij, a koji nije naveden u Dokumentaciji o nabavi.

Dodatne pogodnosti neće se razmatrati.